Haaški sud 29. studenoga donijet će drugostupanjsku presudu u predmetu protiv bivšeg premijera Herceg-Bosne Jadranka Prlića i još petorice nekadašnjih dužnosnika i pripadnika Hrvatskog vijeća obrane (HVO), javlja N1.

Kako je priopćeno iz Haaškog suda, saslušanje i presuda obavit će se u sudnici broj I u srijedu, 29. studenoga u 10 sati.

Na presudu, koja je u ovom predmetu donesena 29. svibnja 2013. godine, sve strane su uložile žalbu.

Tom presudom Haaški sud osudio je šestoricu dužnosnika nekadašnje tzv. Herceg-Bosne na ukupno 111 godina zatvora. Jadranko Prlić tada je osuđen na 25 godina zatvora, a bivši ministar obrane Bruno Stojić na 20 godina.

Zapovjednici Glavnog stožera HVO generali Slobodan Praljak i Milivoj Petković osuđeni su na po 20 godina zatvora, zapovjednik vojne policije HVO-a Valentin Ćorić na 16 godina, dok je načelnik ureda za razmjenu zarobljenika Berislav Pušić osuđen na 10 godina.

dnevno.ba

glasbrotnja.net